Tramplin Aist

Tramplin Aist (russisk: Трамплин Аист, norsk: Hoppbakken Stork) er et skihoppanlegg ved byen Nizjnij Tagil i Russland. Anlegget ligger på Dolgojfjellet, ca. 10 kilometer fra Nizjnij Tagil, og har fire hoppbakker med størrelse K120 (HS134, K90 (HS100), K60 og K40. Det var trenings- og reservearena i forbindelse med OL i Sotsji i 2014. Anlegget hadde renn i Sommer Grand Prix i september 2013 og i verdenscupen i desember 2014. Det skal også bygges langrennsstadion i tilknytning til hoppanlegget.

Den første hoppbakken i området ble bygd i 1953. Hoppanlegget ble bygd ut på 1970-tallet, og hadde før den siste ombyggingen fem hoppbakker med størrelse K110, K90, K40, K20 og K10. Dårlig økonomi gjorde at anlegget ikke ble vedlikeholdt i tilstrekkelig grad, og siden 1990-tallet forfalt det gradvis. Før siste ombygging hadde Ilja Rosljakov bakkerekorden i begge de to største bakkene, henholdsvis 129 meter (satt 9. mars 2002) og 107 meter (satt 1. mars 2008).

Ombygging til et moderne hoppanlegg startet i 2009, og anlegget var planlagt å stå ferdig høsten 2011. Nettavisa Novyj Region meldte i juli 2010 at ombyggingen av anlegget var plaget av økonomiske problemer, og at det var usikkert om ombyggingen vil bli ferdig til planlagt tid.Novyj Region: Dolgaja spojka na gore «Dolgoj»: plany Rossii na sotsjinskuju olimpiadu i tsjempionat mira po pryzjkam s tramplina mogut byt sorvany (16. juli 2010, russisk) Ifølge Skisprungschanzen-Archiv ville anlegget være ferdigstilt tidligst ved utgangen av 2011.Skisprungschanzen-Archiv: Hill constructions in Russia: Problems at Nizhniy Tagil (26. april 2011, besøkt 2. juni 2011) Anlegget kunne først gjenåpnes 26. desember 2012.

Bakkerekorden i storbakken etter siste ombygging er 141 meter, satt av norske Johann André Forfang i verdenscupen 2. desember 2017.

Verdenscuprenn
 Dato Vinner  Andre Tredje Type renn 13. desember 2014  Anders Fannemel  Gregor Schlierenzauer  Severin Freund Verdenscup menn, stor bakke 14. desember 2014  Severin Freund  Anders Fannemel  Stefan Kraft Verdenscup menn, stor bakke 12. desember 2015  Daniela Iraschko-Stolz  Sara Takanashi  Eva Pinkelnig Verdenscup kvinner, normalbakke 12. desember 2015  Severin Freund  Peter Prevc  Joachim Hauer Verdenscup menn, stor bakke 13. desember 2015  Sara Takanashi  Yūki Itō  Chiara Hölzl Verdenscup kvinner, normalbakke 13. desember 2015  Peter Prevc  Michael Hayböck  Johann André Forfang Verdenscup menn, stor bakke 10. desember 2016 Avlyst på grunn av arrangørproblemer, flyttet til Lillehammer Verdenscup menn, stor bakke 11. desember 2016 Verdenscup menn, stor bakke 10. desember 2016  Maren Lundby  Daniela Iraschko-Stolz  Sara Takanashi Verdenscup kvinner, normalbakke 11. desember 2016  Sara Takanashi  Daniela Iraschko-Stolz  Jacqueline Seifriedsberger Verdenscup kvinner, normalbakke

Kilder
Skisprungschanzen-Archiv: Nizhniy Tagil (besøkt 14. juli 2013)
Zakonodatelioe Sobranie Sverdlovskoj oblast: Deputat Palaty Predstavitelej Aleksej Tsjekanov uveren, tsjto tsjerez dva goda etap kubka mira po pryzjkam s tramplina projdet na gore Dolgoj (25. juli 2010, russisk)
Flying Skier: Nizjnij Tagil (russisk)
Oblastiaja Gazeta: Trampliniy s vidom na Sotsji  (17. november 2009, russisk)
Ski.ru: Na rekonstruktsiju tramplinov dlja spyzjkov na lyzjakh i obnovlenie infrastruktury nizjnetagilskogo sportkompleksa «Aist» potratjat 1,6 mlrd. rublej (16. januar 2009, russisk)

Kategori:Hoppbakker i Russland
Kategori:Sverdlovsk oblast
Kategori:Byggverk fullført i 1953
Kategori:1953 i Russland